**REPUBLIKA HRVATSKA Razina 31**

**BRODSKO POSAVSKA ŽUPANIJA RKDP 9860**

**OŠ „BLAŽ TADIJANOVIĆ“ OIB 46917309709 Slavonski Brod Matični br. 03070921**

**RAZDJEL 000**

**ŠIFRA DJELATNOSTI 8520**

Klasa:

Ur. broj:

U Slavonskom Brodu, 17.03.2025.

**OŠ BLAŽ TADIJANOVIĆ SLAVONSKI BROD**

**Obrazloženje izvješća o Izvršenju financijskog plana**

**za razdoblje od 01.01.2024. - 31.12.2024.**

Sukladno Pravilniku o polugodišnjem i godišnjem izvještaju o izvršenju proračuna i financijskog plana koji je stupio na snagu 25. srpnja 2023.g. (Narodne novine br.85/23), donesen na temelju čl. 76. st. 3. i čl. 81 st. 3. Zakona o proračunu propisana je obveza i sadržaj polugodišnjeg i godišnjeg izvještaja o izvršenju proračuna, a pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada izvještaja o izvršenju financijskog plana te dostavljanje istog upravljačkom tijelu proračunskog korisnika.

Godišnji izvještaj o izvršenju financijskog plana proračunskog i izvanproračunskog korisnika sastavlja se za proračunsku godinu odnosno za razdoblje od 1. siječnja do 31. prosinca 2024.g. i sadrži

1. **OPĆI DIO** izvještaja o izvršenju financijskog plana sadrži:

-sažetak Računa prihoda i rashoda

-prihodi i rashodi prema ekonomskoj klasifikaciji

-prihodi i rashodi prema prema izvoru financiranja

-rashodi prema funkcijskoj klasifikaciji

1. **POSEBNI DIO** izvještaja o izvršenju financijskog plana sadrži:

-izvršenje prema programskoj klasifikaciji te razini odjeljka ekonomske klasifikacije i izvorima financiranja

1. **OBRAZLOŽENJE** ostvarenja prihoda i primitaka, rashoda i izdataka

Škola je ostvarila prihod od više izvora, a to su Ministarstvo znanosti i obrazovanja, Grad Slavonski Brod-decentralizirana sredstava, donacije, prihodi po osnovi osiguranja, prijenos sredstava EU i vlastiti prihodi. Ukupan prihod MZO odnosi se na plaće djelatnika i sve naknade i nagrade prema kolektivnom ugovoru, a to su jubilarne nagrade, otpremnine, pomoći, regresi, božićnice i slično te kapitalne pomoći (udžbenici). Grad Slavonski Brod-decentralizirana sredstava financira materijalne troškove, energiju te hitne intervencije. Isto tako Grad dijelom financira i plaće za pomoćnike u nastavi te plaće za djelatnice u produženom boravku. Prihodi od donacija te prihodi po osnovi osiguranja su trošeni namjenski.

**OBRAZLOŽENJE**

Godišnji izvještaj o izvršenju Financijskog plana Osnovne škole Blaž Tadijanović, Slavonski Brod za 2024. godinu sastavljen je prema Zakonu o proračunu (NN, br. 87/08, 136/12, 15/15) i Pravilniku o polugodišnjem i godišnjem izvještaju o izvršenju proračuna (NN, br. 85/23)

1. **OPĆI DIO**
2. **RAČUN PRIHODA I RASHODA**

Račun prihoda i rashoda sadrži prikaz ukupno ostvarenih prihoda i ostvarenih rashoda na razini razreda ekonomske klasifikacije.

Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta.

**PRIHODI**

Prihodi proračuna za 2024. godinu planirani su u iznosu od **2.158.836,00 eura**. U razdoblju od 01. siječnja do 31. prosinca ostvareni prihodi iznose **2.102.136,39 eura** što je povećanje od 20,60 u odnosu na 2023.g. Realizacija iznosi 97,97%, što znači da je proračun donesen uravnoteženo i u skladu sa potrebama OŠ Blaž Tadijanović.

Skupina 63 – Pomoći iz inozemstva i od subjekata unutar općeg proračuna

Prihodi od pomoći planirani u iznosu od 1.937.477,00 eura, a ostvareni su u iznosu od 1.879.776,33 eura te se odnose na pomoći iz državnog proračuna, te Ministarstva znanosti i obrazovanja za plaće i materijalna prava zaposlenih. Do povećanja od 25,25 % u odnosu na 2023.g. dolazi zbog stupanja na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama koja je stupila na snagu 01. ožujka 2024.g.

Skupina 65 – Prihodi od upravnih i administrativnih pristojbi, pristojbi po posebnim propisima i naknadama

Ovi prihodi planirani su u iznosu od 2.500,00 eura, a ostvareni su u iznosu od 4.753,77 eura. Odnose se na uplatu po osnovi osiguranja i štete, prijevoza učenika u kazalište te fotografiranja.

Skupina 66 – Prihodi od prodaje proizvoda, roba i usluga te prihodi od donacija

Ovi prihodi su planirani u iznosu 4.000,00 eura ,a ostvareni su u iznosu 9.162,80 eura odnosno 229 % više. Oni se odnose na uplatu putničkih agencija za dnevnice te donaciju RTL pomaže djeci na kojem nam je 24.05.2024.g. uplaćena donacija 4.208,50 za opremanje školske knjižnice namještajem i još 785,90 za knjige.

Skupina 67 – Prihodi nadležnog proračuna

Prihodi nadležnog proračuna su planirani u iznosu 214.859,00 a ostvareni su u iznosu 207.859,00 eura i odnose se na decentralizirana sredstva, dio plaća za pomoćnike u nastavi te plaća za zaposlene u produženom boravku.

**RASHODI**

Rashodi proračuna za 2024. godinu planirani su u iznosu od 2.160.618,98 eura. U razdoblju od 01. siječnja do 31. prosinca 2024.g. ostvareni rashodi iznose 2.088.600,58 eura što je u odnosu na ukupne planirane rashode proračuna za 2024. godinu 96,67%, a u odnosu na 2023.g 21,64% više. Do povećanja rashoda dolazi zbog stupanja na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama koja je stupila na snagu 01. ožujka 2024.g.

3111 - Plaće za redovan rad

Plaće za redovan rad su narasle za 27,71% u odnosnu na prošlu godinu, zbog stupanja na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama koja je stupila na snagu 01. ožujka 2024.g.

322 – Službena putovanja

Službena putovanja su povećana u odnosu na planirano za 31,38% zbog obveze odlazaka na ekskurzije, natjecanja te stručnog usavršavanja nastavnog osoblja.

3213 – Stručno usavršavanje zaposlenika

Dolazi do povećanja iznosa za 200,5% u odnosu na planirano zbog obveze stručnog usavršavanja.

3225 - Sitni inventar i auto gume

Do povećanja troškova dolazi zbog opremanja kuhinje za potrebe kuhanja školskih obroka od 25.11.2024.g.

3722 - Nakade građanstvu u naravi

Do povećanja dolazi zbog povećanog troška za udžbenike i radne bilježnice. Odlukom MZO subvencionirali su se svim učenicima Udžbenici od strane MZO-a, a radne bilježnice od strane Grada Slavonskog Broda.

1. **POSEBNI DIO**

Rashodi poslovanja i rashodi za nabavu nefinancijske imovine ostvareni su u ukupnom iznosu od

**2.088.600,58 eura,** te se raspoređuju prema programima, aktivnostima i izvorima financiranja.

**Program 300103 – Decentralizirane funkcije -OŠ Blaž Tadijanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja, kao i za rashode i nabavu nefinancijske imovine. Planirano je 164.215,00, a toliko je i ostvareno. Najveći udio u ovim rashodima čine troškovi prijevoza učenika

**Program 300203 Vlastita djelatnost – OŠ Blaž Tadijanović**

Ovim sredstvima se pokrivaju troškovi koji se ne financiraju decentraliziranim funkcijama. Planirano je 6.500,00 eura, a ostvareno je 17.765 eura. Do povećanja od 273% dolazi zbog sudjelovanja škole na natječaju RTL pomaže djeci na kojem nam je 24.05.2024.g. uplaćena donacija 4.208,50 za opremanje školske knjižnice namještajem i još 785,90 za knjige.

**Program 300303- Osnovno školstvo iznad državnog standarda- OŠ Blaž Tadijanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Produženog boravka, konkretno, plaće, prijevoz i materijalna prava.

**Program 300306-Financiranje školske prehrane-MZO**

Sastoji se od aktivnosti osiguranja uvođenja toplog obroka za sve učenike osnovnih škola od 01.01.2023.g. Planirano je 116.365 eura, a ostvareno 102.611,00. Od 25.11.2024..g radi obnovljena i opremljena školska kuhinja i na taj način je povećana kvaliteta obroka.

**Program 300307-Financiranje higijenskih potrepština-Ministarstvo rada, mirovinskog sustava, obitelji i socijalne politike**

U 2024.g. je od strane Ministarstava rada, mirovinskog sustava, obitelji i socijalne politike uplaćeno 1.006,00 eura za potrebe financiranja higijenskih potrepština.

**Program 300403- Helping OŠ Blaž Tadijanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Helping, odnosno, plaće, prijevoz i materijalna prava. Planirano je 24.338,00 eura a ostvareno je 13.409,00 eura jer u školskoj godini 2024./25. imamo zaposlenog samo jednog pomoćnika u nastavi.

**Program 300603- Plaće i ostali rashodi-MZO-OŠ Blaž Tadijanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih, te nabavu udžbenika. Planirano je 1.821.112,00 eura, a ostvareno 1.760.477,00 eura. Plaće za redovan rad su narasle u odnosnu na prošlu godinu zbog stupanja na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama koja je stupila na snagu 01. ožujka 2024.g.

**Program 300703 - Shema školskog voća i mlijeka – OŠ Blaž Tadijanović**

Cilj i svrha ovog projekta je promicanje uravnotežene prehrane i dobrih prehrambenih navika djece u odgojno-obrazovnim ustanovama. Planirano je 7.618,00 eura, a ostvareno je 7.040,00 eura.

**ZAKLJUČAK**

Godišnji izvještaj izvršenja financijskog plana za 2024. godinu čini izvršenje prihoda i rashoda te primitaka i izdataka po ekonomskoj klasifikaciji, te izvršenje rashoda prema izvorima i programskoj klasifikaciji.

Proračun za razdoblje od 01. siječnja do 31. prosinca 2024. godine za OŠ Blaž Tadijanović, Slavonski Brod pokazuje da su sredstva planirana i utrošena u skladu s podacima u iskazanom planu. Realizacija prihoda iznosi 97,37%, a realizacija rashoda 96,67% što pokazuje da je proračun uravnotežen te donesen i izvršen prema potrebama škole

 Voditeljica računovodstva Ravnateljica

­­­­\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Natalija Kristijan, struč.spec.oec. Sanja Spaić, prof.